Broj: 02/4.01-4-011-910/20

Datum: 1. jul 2020. godine

Na osnovu člana 48. Poslovnika Narodne skupštine Republike Srpske („Službeni glasnik Republike Srpske“, br. 31/11 i 34/17) Zakonodavni odbor podnosi Narodnoj skupštini **sljedeći**

**I Z V J E Š T A J**

**o razmatranju amandmana na Prijedlog Poslovnika Narodne skupštine Republike Srpske**

Zakonodavni odbor Narodne skupštine Republike Srpske održao je sjednicu 1. jula 2020. godine na kojoj su razmatrani amandmani na Prijedlog Poslovnika Narodne skupštine Republike Srpske.

Sjednici su prisustvovali: Dušica Šolaja, predsjednica Odbora, Ivanka Marković, zamjenica predsjednice Odbora, Valerija Lakić, Andrea Dorić, Gordana Vidović, Srđan Mazalica, Bojan Vidić i Darko Banjac, članovi Odbora.

Sjednici nisu prisustvovali Milan Petković, Nedeljko Glamočak i Vladimir Kovačević, članovi Odbora.

Sjednici je prisustvovao i Igor Žunić, u svojstvu predlagača amandmana Kluba poslanika SNSD, a Gordana Vidović za amandmane podnesene od strane Kluba poslanika PDP, po ovlaštenju predsjednika Kluba.

U skladu sa čl. 40., 41. i 215. Poslovnika Narodne skupštine Zakonodavni odbor se izjasnio o svim amandmanima podnesenim na Prijedlog Poslovnika Narodne skupštine Republike Srpske, i to:

1. **Amandmani Kluba poslanika SNSD**

**A M A N D M A N I** -koji tretira član 37. - **prihvata se.**

**A M A N D M A N II** -koji se odnosi na član 43. - **prihvata se.**

**A M A N D M A N III** -koji se odnosi na član 50. - **prihvata se.**

**A M A N D M A N IV** -koji se odnosi na član 122. - **prihvata se.**

**A M A N D M A N V** -koji tretira član 123. - **prihvata se.**

**A M A N D M A N VI** -koji tretira član 137. - **prihvata se.**

**A M A N D M A N VII** -koji se odnosi na član 138. - **prihvata se**

**A M A N D M A N VIII** -kojim se mijenja član 160.- **prihvata se**

**A M A N D M A N IX** -koji tretira član 161. - **prihvata se**

**A M A N D M A N X** -koji se odnosi na član 162.- **prihvata se**

**A M A N D M A N XI** -koji se odnosi na član 168.- **prihvata se,** s tim da se uz saglasnost predlagača preformuliše jer je u korelaciji sa članom 162. koji je tretiran Amandmanom X i glasi: „Član 168. stav (1) briše se.

Ostale stavove prenumerisati.

Član 162. stav (5) briše se.“

**A M A N D M A N XII** -koji se odnosi na član 237.- **prihvata se.**

1. **Amandmani Kluba poslanika PDP**

**A M A N D M A N I** -koji tretira član 19. - **ne** **prihvata se.**

**Obrazloženje**

**Amandman se ne prihvata** jer bi se istim narušila konstitutivnost naroda u vršenju vlasti u Republici Srpskoj.

**A M A N D M A N II** -koji tretira član 26. - **ne** **prihvata se.**

**Obrazloženje**

**Amandman se ne prihvata** jer bi se istim vršila diskriminacija potpresjednika s obzirom na prejudiciranje godina starosti.

**A M A N D M A N III** -koji se odnosi na član 43. - **prihvata se.**

**A M A N D M A N IV** -koji se odnosi na član 61. - **ne** **prihvata se.**

**Obrazloženje**

**Amandman se ne prihvata** jer su u članu 82. propisane nadležnosti Odbora za obrazovanje, nauku, kulturu i informisanje gdje je navedeno i pitanje praćenje javnih medija.

**A M A N D M A N V** -kojim se dodaju novi članovi - **ne** **prihvata se.**

**Obrazloženje**

**Obrazloženje je isto kao i za prethodni amandman.**

**A M A N D M A N VI** -koji tretira član 120. - **ne prihvata se.**

**Obrazloženje**

**Amandman se ne prihvata** jer je u tekstu Poslovnika propisan način rada i učešća na sjednici.

**A M A N D M A N VII** -koji se odnosi na član 122. - **prihvata se.**

**A M A N D M A N VIII** -koji se odnosi na član 124. - **ne prihvata se.**

**Obrazloženje**

**Amandman se ne prihvata** jer je upravo u tekstu Poslovnika na precizan i potpun način propisano određivanje pauze u pojedinim situacijama.

**A M A N D M A N IX** -koji se odnosi na član 127. - **ne prihvata se.**

**Obrazloženje**

**Amandman se ne prihvata** jer je članom 125. stav (2) predviđeno da se prigovor na predloženi dnevni red može dostaviti u pisanoj formi najkasnije 24 časa prije zakazane sjednice Narodne skupštine, tako da je vrijeme određeno ovim članom primjereno određeno.

**A M A N D M A N X –** koji se odnosi na član 130. - **ne prihvata se.**

**Obrazloženje**

**Amandman se ne prihvata** jer je neophodno propisati eventualnu mogućnost da se o određenim pitanjima odlučuje bez rasprave.

**A M A N D M A N XI** -koji se odnosi na član 133. - **ne prihvata se.**

**Obrazloženje**

**Amandman se ne prihvata** jer je potrebno da navedeni predstavnici organa vlasti u Republici Srpskoj i Bosni i Hercegovini imaju mogućnost obraćanja u skladu sa članom 133. prijedloga Poslovnika.

Takođe, dio amandmana koji se odnosi na član 133. stav (7) ne prihvata se iz razloga što je istim samo predviđena mogućnost da Kolegijum može predložiti da na posebnoj sjednici može govoriti samo određeni broj predstavnika predviđenih ovim stavom.

**A M A N D M A N XII** -koji se odnosi na član 138. - **ne prihvata se.**

**Obrazloženje**

**Amandman se ne prihvata** jer svaki klub ili grupa poslanika ima predsjednika ili zamjenika kluba, ili predstavnika grupe koji ih predstavljaju.

**A M A N D M A N XIII** -koji se odnosi na član 139. - **prihvata se,** s tim da se uz saglasnost predlagača posljedično vrši dopuna i člana 162. stav (1) alineja 2. i glasi:

„ U članu 162. stav (1) alineja 2. iza riječi „izraze“ dodaju se riječi „,kao i izraze kojim se omalovažavaju žene“.

**A M A N D M A N XIV** -koji se odnosi na član 160. - **prihvata se,** a s obzirom na to da je amandman VIII Kluba poslanika SNSD koji se odnosi na taj član ranije prihvaćen, uz saglasnost predlagača amandmana Kluba SNSD i PDP član 160 se preformuliše i glasi:

„Član 160

(1) O održavanju reda na sjednici Narodne skupštine stara se predsjednik Narodne skupštine.

(2) Zbog povrede reda na sjednici, predsjednik Narodne skupštine izriče, bez pretresa, sljedeće mjere:

* opomenu,
* oduzimanje riječi,
* oduzimanje riječi do kraja pretresa po tački dnevnog reda, i
* udaljenje sa dijela sjednice, odnosno do kraja pretresa po tački dnevnog reda, u situaciji određenoj ovim poslovnikom.

(3) Narodna skupština, na prijedlog predsjednika Narodne skupštine, bez pretresa može da izrekne mjeru udaljenja sa sjednice do okončanja zasjedanja.

(4) Na osnovu mjere iz st. 2. i 3. ovog člana, Administrativna komisija izriče novčanu kaznu u skladu s odredbama člana 168. ovog poslovnika.

**A M A N D M A N XV** -koji se odnosi na član 168. - **djelimično se prihvata** u dijelu koji se odnosi na st. (2), (3) i (4) koji sada postaju stavovi (1), (2) i (3).**,** s obzirom da je Amandmanom XI Kluba poslanika SNSD stav (1) brisan.

**A M A N D M A N XVI** -koji se odnosi na član 178. - **prihvata se.**

**A M A N D M A N XVII** -koji se odnosi na član 213. - **ne prihvata se.**

**Obrazloženje**

**Amandman se ne prihvata** jer je ovim članom sveobuhvatno propisana procedura donošenja zakona po hitnom postupku.

**A M A N D M A N XVIII** -koji se odnosi na član 264. - **ne prihvata se.**

**Obrazloženje**

**Amandman se ne prihvata** jer je ova materija regulisana zakonom.

**A M A N D M A N XIX** -koji se odnosi na član 277. - **ne prihvata se.**

**Obrazloženje**

**Amandman se ne prihvata** jer je ova materija regulisana zakonom.

**A M A N D M A N XX** -koji se odnosi na član 279. - **ne prihvata se.**

**Obrazloženje**

**Amandman se ne prihvata** jer je ova materija regulisana zakonom.

**A M A N D M A N XXI –** koji se odnosi na član 89. - **ne prihvata se.**

**Obrazloženje**

**Amandman se ne prihvata** jer je nadležnost radnih tijela precizno i potpuno propisana, a godišnje izvještaje u vezi sa ostvarivanjem ljudskih prava Narodnoj skupštini podnose nadležne institucije određene zakonom.

1. **Amandman Poslaničke grupe „Zajedno za BiH“**

**A M A N D M A N I** -koji se odnosi na član 19. - **ne prihvata se.**

**Obrazloženje**

**Amandman se ne prihvata** jer dovodi do diskriminacije, suprotan je članu 79. Ustava Republike Srpske, a ostali stavovi su u suprotnosti sa odredbama Zakona o zabrani diskriminacije.

Na osnovu člana 48. Poslovnika Narodne skupštine Republike Srpske za izvjestioca je određena predsjednica Odbora Dušica Šolaja.

**PREDSJEDNICA ODBORA**

***Dušica Šolaja***